Kongens gate 17 ble benyttet som en forretning av familien Sterud fra 1895. Grunnleggeren av bedriften var Lars Paulsen Sterud som ble født 24 august 1870. Sterud leide først bygningen i 1895, og deretter kjøpte opp tomten for å starte sin forretning L. P. Sterud A/S. I 1896 giftet han seg med Laura Riis, datter av Andrea Riis. Paret bosatte seg i andre etasje. Samme år som de giftet seg stiftet Sterud sitt eget skredderverksted, kåpe- og kjoleverksted. Sammen fikk de barna: Paul, Trygve, Lars, Rolf og Ragnhild. Deres tjenestepiker Sofie Blix og Alma Syversen bodde i for-huset sammen med familien.